ভালেরি গ্রোমিকো

ভালেরি ইগোরেভিচ গ্রোমিকো (, ; জন্ম: ২৩ জানুয়ারি ১৯৯৭; ভালেরি গ্রোমিকো নামে সুপরিচিত) হলেন একজন বেলারুশীয় পেশাদার ফুটবল খেলোয়াড়। তিনি বর্তমানে কাজাখস্তানের পেশাদার ফুটবল লিগের শীর্ষ স্তর কাজাখস্তান প্রিমিয়ার লিগের ক্লাব কাইরাত এবং বেলারুশ জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।

২০১৫ সালে, গ্রোমিকো বেলারুশ অনূর্ধ্ব-১৮ দলের হয়ে বেলারুশের বয়সভিত্তিক পর্যায়ে অভিষেক করেছিলেন। প্রায় দুই বছর যাবত বেলারুশের বয়সভিত্তিক দলের হয়ে খেলার পর, তিনি ২০১৯ সালে বেলারুশের হয়ে আন্তর্জাতিক পর্যায়ে অভিষেক করেছেন; বেলারুশের জার্সি গায়ে তিনি এপর্যন্ত ২৯ ম্যাচে ৪টি গোল করেছেন।

প্রারম্ভিক জীবন
ভালেরি ইগোরেভিচ গ্রোমিকো ১৯৯৭ সালের ২৩শে জানুয়ারি তারিখে বেলারুশের মিনস্কে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
গ্রোমিকো বেলারুশ অনূর্ধ্ব-১৮, বেলারুশ অনূর্ধ্ব-১৯ এবং বেলারুশ অনূর্ধ্ব-২১ দলের হয়ে খেলার মাধ্যমে বেলারুশের প্রতিনিধিত্ব করেছেন। ২০১৫ সালের ৩রা জানুয়ারি তারিখে তিনি লাতভিয়া অনূর্ধ্ব-১৮ দলের বিরুদ্ধে ম্যাচে বেলারুশ অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন।

২০১৯ সালের ৮ই জুন তারিখে, ২২ বছর, ৪ মাস ও ১৬ দিন বয়সে, বাম পায়ে ফুটবল খেলায় পারদর্শী গ্রোমিকো জার্মানির বিরুদ্ধে অনুষ্ঠিত ২০২০ উয়েফা ইউরো বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বেলারুশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন, যেখানে তিনি ৩ নম্বর জার্সি পরিধান করেছিলেন; ম্যাচটি জার্মানি ২–০ গোলের ব্যবধানে জয়লাভ করেছিল। বেলারুশের হয়ে অভিষেকের বছরে গ্রোমিকো সর্বমোট ১ ম্যাচে অংশগ্রহণ করেছেন।

তথ্যসূত্র

বহিঃসংযোগ



বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বেলারুশীয় ফুটবলার
বিষয়শ্রেণী:ফুটবল ক্লাব কাইরাতের খেলোয়াড়
বিষয়শ্রেণী:কাজাখস্তান প্রিমিয়ার লিগের খেলোয়াড়
বিষয়শ্রেণী:বেলারুশের আন্তর্জাতিক যুব ফুটবলার
বিষয়শ্রেণী:বেলারুশের অনূর্ধ্ব-১৯ আন্তর্জাতিক ফুটবলার
বিষয়শ্রেণী:বেলারুশের অনূর্ধ্ব-২১ আন্তর্জাতিক ফুটবলার
বিষয়শ্রেণী:বেলারুশের আন্তর্জাতিক ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:ফুটবল ক্লাব আর্সেনাল তুলার খেলোয়াড়
বিষয়শ্রেণী:ফুটবল ক্লাব তোরপেদো মস্কোর খেলোয়াড়
বিষয়শ্রেণী:বেলারুশীয় প্রিমিয়ার লিগের খেলোয়াড়
বিষয়শ্রেণী:রুশ প্রিমিয়ার লিগের খেলোয়াড়
বিষয়শ্রেণী:রুশ ফুটবল জাতীয় লিগের খেলোয়াড়